2.6.2023
DA
Den Europæiske Unions Tidende
L 143/1
II (Ikke-lovgivningsmæssige retsakter)
FORORDNINGER RÅDETS FORORDNING (EU) 2023/1062 af 1. juni 2023 om ændring af forordning (EU) 2023/194 om fastsættelse for 2023 af fiskerimuligheder for visse fiskebestande gældende for EU-farvande og for EU-fiskerfartøjer i visse andre farvande og om fastsættelse af sådanne fiskerimuligheder for visse dybhavsbestande for 2023 og 2024
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 43, stk.
3,
under henvisning til forslag fra Europa-Kommissionen, og
ud fra følgende betragtninger:
(1)
Ved Rådets forordning (EU) 2023/194 (1) fastsættes fiskerimuligheder for 2023 for visse fiskebestande gældende i EU-farvande og for EU-fiskerfartøjer i visse andre farvande.
De samlede tilladte fangstmængder (TAC'er) og foranstaltninger, der funktionelt er knyttet til de TAC'er, der er fastsat ved forordning (EU) 2023/194, bør ændres for at tage hensyn til resultaterne af konsultationerne med tredjelande.
(2)
Ved forordning (EU) 2023/194 fastsættes en foreløbig EU-kvote for torsk (Gadus morhua) i farvandene omkring Svalbard og de internationale farvande i Det Internationale Havundersøgelsesråds (ICES') underområde 1 og -afsnit 2b for perioden fra den 1. januar 2023 til den 31. marts 2023.
For at fiskeriet kan fortsætte, er det nødvendigt at erstatte denne foreløbige EU-kvote med en endelig EU-kvote for denne bestand for 2023.
Rådet bør derfor fastsætte Unionens kvote for torsk i farvandene omkring Svalbard og de internationale farvande i ICES-underområde 1 og -afsnit 2b på grundlag af reference-TAC'en for torsk i det nordøstlige Arktis og Unionens historiske fiskerirettigheder.
Den endelige EU-kvote for torsk i farvandene omkring Svalbard og de internationale farvande i ICES-underområde 1 og -afsnit 2b for 2023 bør fastsættes til 15 629 ton, hvilket svarer til den procentdel, der er anført i punkt 3, litra a), i den politiske forståelse mellem Unionen og Norge om fiskeriet i ICES-underområde 1 og 2.
EU-kvoten for torsk i farvandene omkring Svalbard og de internationale farvande i ICES-underområde 1 og -afsnit 2b bør tildeles medlemsstaterne i overensstemmelse med Rådets afgørelse 87/277/EØF (2) med forbehold af de tilpasninger, der er nødvendige som følge af Det Forenede Kongeriges udtræden af Unionen som fastsat i bilag 36(E) til Handels- og samarbejdsaftale mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (3).
(1) Rådets forordning (EU) 2023/194 af 30. januar 2023 om fastsættelse for 2023 af fiskerimuligheder for visse fiskebestande gældende for EU-farvande og for EU-fiskerfartøjer i visse andre farvande og om fastsættelse af sådanne fiskerimuligheder for visse dybhavsbestande for 2023 og 2024 (EUT L 28 af 31.1.2023, s. 1).
(2) Rådets afgørelse 87/277/EØF af 18. maj 1987 om fordelingen af mulighederne for torskefiskeri i området ved Svalbard og Bjørneøen og i afsnit 3M som reguleret af NAFO-Konventionen (EFT L 135 af 23.5.1987, s. 29).
(3) EUT L 149 af 30.4.2021, s. 10.